
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εξήντα (60) στρεμμάτων στη θέση 
Πετρομούρι χωρίου Βελονάδο Κοινότητας Μούνδρου Ρεθύ- 
μνης .·'. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μελέτης πολεοδόμησης και επέκτασης οικισμού Ζίτσας Ν. 
Ιωαννίνων . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 751 (1) 

Κήρυξη αναδασωτέας έκτασης εξήντα (60) στρεμμάτων στη θέση Πε- 
τρομούρι χωρίου Βελονάδο Κοινότητας Μούνδρου Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του του Συντάγματος της 
Χώρας. 

3. Τις διατάξεις του Ν. 998/79 «περί προστασίας των δασών κλπ.» 


και ειδικότερα: 

α) του άρθρου 41 παρ. 1 
β) του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.80 

β) 182447/3049/24.9.80. 
γ) 178936/4496/20.11.81. 
δ) 154659/24.5.82. 
ε) 141823/24.2.83. 

5. Το γεγονός ότι η παραπάνω έκταση αποψιλώθηκε από πυρκαϊά. 

6. Την 749/10.3.92 πρόταση της Δ/νσης Δασών Ρεθύμνης περί 
κηρύξεως αναδασωτέας της εκτάσεως που αναφέρεται στο θέμα, απο¬ 
φασίζουμε: 

Κηρύσσουμε αναδασωτέα, με σκοπό τη διατήρηση του δασικού χαρα¬ 
κτήρα της ως δασικής έκτασης με φυσική αναγέννηση, ώστε να απο¬ 
κλεισθεί η διάθεση αυτής για άλλο προορισμό, την δασική έκταση εμβα- 
δού εξήντα (60) στρεμμάτων, που βρίσκεται στη θέση Πετρομούρι χω¬ 
ρίου Βελονάδο Κοινότητας Μούνδρου. 

Προσδιορίζεται από τα στοιχεία ΑΒΓΔΑ και έχει όρια: 

Ανατολικά: Με δασική έκταση 

Δυτικά: Με ρέμα 

Βόρεια: Με δασική έκταση 

Νότια: Με χορτολιβαδική έκταση 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 10 Μαρτίου 1992 

Ο Νομάρχης 
ΠΑΝ. ΚΛΑΔΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9 (2) 

Έγκριση μελέτης πολεοδόμησης και επέκτασης οικισμού Ζίτσας Ν. Ιω- 

αννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ/τος της 17.7.23 «περί σχεδίων πόλεων 
κ.λ.π.» όπως μεταγενέστερα τροποποιήθηκαν και συμπληρώθηκαν. 

2. Τις διατάξεις του Ν. 1337/83 (ΦΕΚ 33Α). 

3. Τις διατάξεις του Π.Δ. 20/30.8.85 (ΦΕΚ 414Δ’) «Πολεοδόμηση 
και επέκταση οικισμών της χώρας μέχρι 2000 κατοίκους και τροποποί¬ 
ηση του από 24.4.85 Π.Δ/τος (ΦΕΚ 181 Δ’). 

4. Τις διατάξεις του Ν. 651/77 άρθρο 12. 

5. Την αριθ. 53/29.4.1987 απόφαση με την οποία καθορίσθηκαν 
τα όρια και οι όροι δόμησης του οικισμού σύμφωνα με τις διατάξεις του 
Π.Δ. της 24.4.85 (ΦΕΚ 181 Δ'). 

6. Τις διατάξεις του Ν. 1577/85 όπως τροποποιήθηκε με τους Ν. 
1647/86 και 1772/88. 

7. Την 1076/89 ΕΠΑ/3.1.1990 απόφασή μας. 

8. Το 3182/22.5.1989 έγγραφο του Δασαρχείου Ιωαννίνων. 

9. Το 1256/30.11.1989 έγγραφο της Δ/νσης ΠΕ.ΧΩ. 

10. Το 17720/6.11.1989 έγγραφο της Δ/νσης Γεωργίας Ν. Ιωαν¬ 
νίνων. 

11. Το 2013/27.10.1989 έγγραφο της ΙΒ’ Εφορείας Προϊστ. και 
κλασ. Αρχ/των Ιωαννίνων. 

12. Το 1294/19.10.1989 έγγραφο του Ε.Ο.Τ. 

13. Το 779/11.12.1989 έγγραφο της 6ης Εφορείας Νεωτέρων 
Μνημείων. 

14. Τις 14/1990 και 107/1991 αποφάσεις κοινοτικού Συμβουλίου 
Ζίτσας. 

15. Τις 11/3.5.1991 και 31/4.12.1991 γνωμοδοτήσεις του 
Σ.ΧΟΠ Ν. Ιωαννίνων. 

16. Την μελέτη που κατατέθηκε στην υπηρεσία από τους μελετητές, 
αποφασίζουμε. 

1. Εγκρίνουμε το σχέδιο πολεοδόμησης και επέκτασης του οικισμού 
Ζίτσας σύμφωνα με τις διατάξεις του Π.Δ. 24.4.1985 (ΦΕΚ 181 Δ') 
με τον καθορισμό οικοδομήσιμων χώρων, οδών, πεζοδρόμων, κοινο¬ 
χρήστων χώρων κ.λ.π. όπως φαίνεται στα δύο (2) τοπογραφικά δια¬ 
γράμματα σε κλίμακα 1:1000 που θεωρήθηκαν από την προϊσταμένη 
του Τμήματος Πολεοδομίας και Πολεοδομικών εφαρμογών. 

2. Το πλάτος των οδών και της πρασιάς όπου υπάρχει φαίνεται στα 
αντίστοιχα διαγράμματα. 

3. Τα ελάχιστα όρια εμβαδού και προσώπου καθώς και οι λοιποί όροι 


και περιορισμοί δόμησης ορίζονται κατά τομείς ως εξής: 

Τομέας Α' 

α) Ελάχιστο πρόσωπο: 10,0 μ. 

Ελάχιστο εμβαδόν: 300,0 τ.μ. 

β) Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα ως έχουν κατά την ημέρα δημοσίευ¬ 
σης της παρούσης απόφασης με ελάχιστο πρόσωπο 8,0 μ. 

γ) Μέγιστο ποσοστό κάλυψης: 70% 

δ) Συντελεστής δόμησης: 0,8. 

Τομέας Β’ 

α) Ελάχιστο πρόσωπο: 15,0 μ. 

Ελάχιστο εμβαδόν: 500,0 τ.μ. 

β) Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφ’ όσον κατά την δημοσίευση της 
παρούσας απόφασης έχουν: 

Ελάχιστο πρόσωπο: 8,0 μ. 

Ελάχιστο εμβαδόν: 200,0 τ.μ. 

γ) Μέγιστο ποσοστό κάλυψης: 40% 

δ) Συντελεστής δόμησης: 0,6. 

4. Επί πλέον των αναγραφομένων στην παράγραφο 3 στο οικοδομή¬ 
σιμο τμήμα των οικοπέδων πρέπει να μπορεί να εγγράφεται κάτοψη κτι¬ 
ρίου με ελάχιστη επιφάνεια 50,0 τ.μ. και ελάχιστη πλευρά 5,0 μ. 

5. Ύψος οικοδομής και στους δύο τομείς ορίζεται: 9,0 μ. 

Το ύψος να προσαυξάνεται κατά 2,0 μ. για την κατασκευή στέγης η 
οποία είναι υποχρεωτική με μέγιστη κλίση 40%. 

6. Επιτρεπόμενος αριθμός ορόφων δύο (2). 

7. Μορφολογικά στοιχεία: 

α) Η κάλυψη της στέγης θα γίνεται από πλάκες ή κεραμίδια με μέγι¬ 
στη προεξοχή 0,60 μ. 

β) Ο χρωματισμός των όψεων της οικοδομής θα γίνεται με χρώματα 
λευκό ή γκρίζο ή ώχρα. 

γ) Η κατασκευή εξωστών στηθαίων και εξωτερικής σκάλας θα γίνε¬ 
ται από σίδηρο, σοβά, κονίαμα ή ξύλο. 

8. Κατά τα λοιπά ισχύουν οι διατάξεις του ΓΟΚ/85 όπως ισχύει με 
τις τροποποιήσεις. 

9. Οι οικοδομικές άδειες που έχουν εκδοθεί μέχρι την δημοσίευση της 
παρούσης ή έχει υποβληθεί πλήρης φάκελλος με τα απαραίτητα για την 
έκδοση της οικ. αδείας στοιχεία μέχρι την δημοσίευση της παρούσας 
απόφασης εκτελούνται ή αναθεωρούνται όπως εκδόθηκαν, ή εκδίδονται 
βάσει των υποβληθέντων στοιχείων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 12 Μαρτίου 1992 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 



3104 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 












3106 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 











ΕΦΗΜΕΡΙΣ ΤΗΣ ΚΥΒΕΡΙΝ1ΗΣΕΩΣ (ΤΕΥΧΟΣ ΤΕΤΑΡΤΟ) 


3107 












ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



















